recursal/SuperWikiNEXT-32B huggingface dataset:
Η **ΧΚ Σπαρτάκ Μόσχας** (ρωσικά: ХК Спартак Москва) είναι ρωσική επαγγελματική ομάδα χόκεϊ επί πάγου με έδρα τη Μόσχα. Αγωνιζόταν στην κατηγορία Ταράσοφ του πρωταθλήματος Κοντινένταλ Χόκεϊ Λιγκ (ΚΧΛ) κατά τη διάρκεια της περιόδου 2013–14. Ωστόσο, η ομάδα δε συμμετείχε στο πρωτάθλημα της ΚΧΛ της περιόδου 2014–15, λόγω οικονομικών θεμάτων, αλλά επανήλθε στο πρωτάθλημα την περίοδο 2015–16.

Ιστορία
-------

Η Σπαρτάκ Μόσχας ιδρύθηκε το 1946, ως τμήμα της εθελοντικής αθλητικής κοινωνίας Σπαρτάκ.

Επιτυχίες
---------

### Νίκες

1 !Πρώτη θέση, χρυσό μετάλλιο **Πρωτάθλημα ΕΣΣΔ** *(4)*: 1962, 1967, 1969, 1976  

1 !Πρώτη θέση, χρυσό μετάλλιο **Κύπελλο ΕΣΣΔ** *(2)*: 1970, 1971  

1 !Πρώτη θέση, χρυσό μετάλλιο **Πρωτάθλημα Ρωσίας** *(1)*: 2001  

1 !Πρώτη θέση, χρυσό μετάλλιο **Spengler Cup** *(5)*: 1980, 1981, 1985, 1989, 1990  

1 !Πρώτη θέση, χρυσό μετάλλιο **Ahearne Cup** *(3)*: 1971, 1972, 1973

### Καλύτερες θέσεις

2 !Δεύτερη θέση, αργυρό μετάλλιο **Πρωτάθλημα ΕΣΣΔ** *(11)*: 1948, 1965, 1966, 1968, 1970, 1973, 1981, 1982, 1983, 1984, 1991  

3 !Τρίτη θέση, χάλκινο μετάλλιο **Πρωτάθλημα ΕΣΣΔ** *(9)*: 1947, 1963, 1964, 1972, 1975, 1979, 1980, 1986, 1992  

2 !Δεύτερη θέση, αργυρό μετάλλιο **Κύπελλο ΕΣΣΔ** *(2)*: 1967, 1977  

2 !Δεύτερη θέση, αργυρό μετάλλιο **Κύπελλο Ευρώπης** *(2)*: 1970, 1977  

2 !Δεύτερη θέση, αργυρό μετάλλιο **Spengler Cup** *(1)*: 1982  

3 !Τρίτη θέση, χάλκινο μετάλλιο **Spengler Cup** *(1)*: 1978  

2 !Δεύτερη θέση, αργυρό μετάλλιο **Ahearne Cup** *(1)*: 1970

Παραπομπές
----------

1. ↑  «У министра конструктивная позиция по легионерам». 2014-04-22.. Ανακτήθηκε στις 2014-07-11.
2. ↑  «Regular Season Format Unveiled». 9 Ιουλίου 2014. Ανακτήθηκε στις 11 Ιουλίου 2014.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 180863346

 |

 |
Ο **Φραγκιάς Μαστραχάς** (Φραγκίσκος ή Φραγκιός Μαστραχάς, 1793 - 3 Σεπτεμβρίου 1868) ήταν Κρητικός επαναστάτης, από τους σημαντικότερους του 19ου αιώνα. Είχε αποκληθεί «ο σταυραετός του Ρούβα».

Δράση
-----

Καταγόταν από τη Γέργερη Ηρακλείου και πολέμησε εναντίον των Τούρκων επί 50 χρόνια, μέχρι τον τραγικό θάνατό του το 1868. Η δράση του ξεκίνησε 3 χρόνια πριν κηρυχθεί η Επανάσταση του 1821, οπότε έγινε χαΐνης και δραστηριοποιήθηκε στην περιοχή του δάσους του Ρούβα και πάνω από τη Γέργερη. Πρωτοπαλίκαρο και στενός φίλος του Μιχαήλ Κόρακα, ο Μαστραχάς διακρίθηκε ως Αρχηγός ιππικού των Ανατολικών Επαρχιών. Εκτός από την Κρήτη, μετέβη και στην νότια Ελλάδα, πολεμώντας στο πλευρό του Δημητρίου Καλλέργη στην Πελοπόννησο ως το 1826-27. Συνολικά, έλαβε μέρος σε 120 μάχες.

Από τις μεγαλύτερες πολεμικές επιτυχίες του στην Κρήτη ήταν η σφαγή του γενίτσαρου Αγριολίδη τον Αύγουστο του 1828 σε ενέδρα στα Καπαριανά (στις σημερινές Μοίρες). Επίσης, κατά την Επανάσταση του 1866, πρωταγωνίστησε στη Μάχη της Αμουργέλας και συνετέλεσε στην αποχώρηση του τουρκικού στρατού από τη Μεσαρά τον Σεπτέμβριο εκείνης της χρονιάς. Τον Ιούλιο του 1868 αν και ηλικιωμένος, επιτέθηκε μαζί με τους άντρες του εναντίον των Τούρκων στο Ζαρό και τους αναχαίτισε.

Θάνατος
-------

Σκοτώθηκε σε ηλικία 75 ετών τον Σεπτέμβριο του 1868 (τη νύχτα της 2/3 Σεπτεμβρίου) από σφαίρα, στους Κάτω Ασίτες, κοντά στη Μονή Αγίου Γεωργίου Γοργολαΐνη. Οι Τούρκοι του έκοψαν την κεφαλή και την διαπόμπευσαν στους δρόμους του Μεγάλου Κάστρου. Το υπόλοιπο σώμα του τάφηκε στο μοναστήρι. Σήμερα σώζεται η τεράστια βελανιδιά κοντά στο σημείο όπου ο Μαστραχάς βρήκε το θάνατο.

Στην επιτύμβια πλάκα γράφτηκε εκ παραδρομής η ημερομηνία θανάτου 18 Σεπτεμβρίου και όχι η 3η Σεπτεμβρίου 1868, που είναι η σωστή.

Εξωτερικοί σύνδεσμοι
--------------------

* Προτομή του αγωνιστή

Παραπομπές
----------

1. ↑  Γέργερη
2. ↑  Μιχάλης Τρούλης, ΑΥΤΟΣ ΗΤΑΝ Ο ΕΠΑΝΑΣΤΑΤΗΣ ΦΡΑΓΚΙΑΣ ΜΑΣΤΡΑΧΑΣ (1793-1868)[*νεκρός σύνδεσμος*], e-mesara.gr, 19-9-2014, ανάκτηση 4-10-2015.
3. ↑  Μοναστήρι των Γοργολιανών στους Κάτω Ασίτες, Crete Tour Net.
4. ↑  IS Creta.gr , Τα χωριά της Κρήτης που «μαγεύουν» τους επισκέπτες, ανάκτηση 4-10-2015.
5. ↑  Άννας Mανουκάκη-Mεταξάκη, Ο καπετάν Φραγκιάς Μαστραχάς, Πατρίς, 14-4-2008, ανάκτηση 4-10-2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 296135

 |

 |
Ο **Πέτρος**, ισπαν. Peter (1406 - 1438) από τον Οίκο της Τραστάμαρα ήταν κόμης τού Αλμπουρκέρκε, αντιβασιλιάς της Σικελίας (1424-25) και δούκας τού Νότο.

Βιογραφία
---------

Ήταν ο τέταρτος γιος τού Φερδινάνδου Α΄ της Αραγωνίας και της Ελεονώρας των Τραστάμαρα, κόρης και κληρονόμου τού Σάντσο-Αλφόνσου 1ου κόμη τού Αλμπουρκέρκε.

Μαζί με τα μεγαλύτερα αδέλφια του Ιωάννη και Ερρίκο ήταν οι τρεις *πρίγκιπες (infante) της Αραγωνίας*, που μάλωναν, εισέβαλλαν και μαχόταν σε όλες τις γαίες τού μάλλον ειρηνικού εξαδέλφου τους Ιωάννη Β΄ της Καστίλης, που επιπλέον ήταν και σύζυγος της αδελφής τους Μαρίας. Αναστάτωναν, λήστευαν και κατάστρεφαν τους αγρότες της Καστίλης και αντιτέθηκαν σφοδρά στον Άλβαρο δε Λούνα κοντόσταυλο της Καστίλης.

Το 1421 η Ιωάννα Β΄ της Νάπολης, τελευταία τού Οίκου των Καπετιδών-Ανζού, όρισε κληρονόμο τον Αλφόνσο Ε΄ της Αραγωνίας, με αντάλλαγμα τη βοήθειά του ενάντια στον διεκδικητή τού βασιλείου της. Ο Αλφόνσος Ε΄, πρωτότοκος αδελφός τού Πέτρου, αποφάσισε να αφήσει την Αραγωνία, αφήνοντας τη σύζυγό του Μαρία (αδελφή τού Ιωάννη Β΄ της Καστίλης), για τη Νάπολη, όπου εκεί από διάφορες ευγενείς Ιταλίδες απέκτησε 17 νόθα τέκνα. Οι αδελφοί του πρίγκιπες της Αραγωνίας έτρεξαν μαζί του π. το 1432, διψασμένοι για περιπέτειες: κατέκτησαν τη Γαέτα, αλλά καταστράφηκαν στη ναυμαχία της νήσου Πόντσα, έξω από τη Νάπολη. Τότε σε επίθεση εναντίον της Νάπολης σκοτώθηκε ο Πέτρος σε ηλικία 32 ετών και ο Ερρίκος απεβίωσε το 1445 σε μάχη στην Ισπανία.

Πρόγονοι
--------

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |
|
|   | 8. Ερρίκος Β΄ της Καστίλης |
|   |
|   |   |   |   |   |
|
|   | 4. Ιωάννης Α΄ της Καστίλης |   |
|   |
|   |   |   |   |   |   |   |   |
|
|   | 9. Ιωάννα Εμμανουέλα της Καστίλης |
|   |
|   |   |   |   |   |
|
|   | 2. Φερδινάνδος Α΄ της Αραγωνίας |   |
|   |
|   |   |   |   |   |   |   |   |   |   |   |
|
|   | 10. Πέτρος Δ΄ της Αραγωνίας |
|   |
|   |   |   |   |   |
|
|   | 5. Ελεονώρα της Αραγωνίας, βασίλισσα της Καστίλης |   |
|   |
|   |   |   |   |   |   |   |   |
|
|   | 11. Ελεονώρα της Σικελίας |
|   |
|   |   |   |   |   |
|
|   | 1. Πέτρος, κόμης του Αμπουρκέρκε |   |
|   |
|   |   |   |   |   |   |   |   |   |   |   |   |   |   |
|
|   | 12. Αλφόνσος ΙΑ΄ της Καστίλης |
|   |
|   |   |   |   |   |
|
|   | 6. Σάντσο Αλφόνσος του Αλμπουρκέρκε |   |
|   |
|   |   |   |   |   |   |   |   |
|
|   | 13. Ελεονώρα δε Γκουθμάν |
|   |
|   |   |   |   |   |
|
|   | 3. Ελεονώρα του Αλμπουρκέρκε |   |
|   |
|   |   |   |   |   |   |   |   |   |   |   |
|
|   | 14. Πέτρος Α΄ της Πορτογαλίας |
|   |
|   |   |   |   |   |
|
|   | 7. Βεατρίκη της Πορτογαλίας, κόμισσα του Αλμπουρκέρκε |   |
|   |
|   |   |   |   |   |   |   |   |
|
|   | 15. Ινές ντε Κάστρο |
|   |
|   |   |   |   |   |
|

Παραπομπές
----------

1. ↑  p11347.htm#i113466.
2. 1 2  Darryl Roger Lundy: (Αγγλικά) *The Peerage*.

Πηγές
-----

* J. N Hillgarth, The Spanish Kingdoms. ISBN 0-19-822531-8
* T. N. Bisson, The Medieval Crown of Aragon. ISBN 0-19-820236-9
Ο **Φραντσέσκο Τούλλιο Αλτάν** (*Francesco Tullio Altan*, γενν. 30 Σεπτεμβρίου 1942) είναι Ιταλός δημιουργός κόμικς και γελοιογράφος.

Ο Φραντσέσκο γεννήθηκε στο Τρεβίζο της βόρειας Ιταλίας και είναι γιος του ανθρωπολόγου Κάρλο Τούλλιο Αλτάν. Σπούδασε στο Πανεπιστήμιο IUAV της Βενετίας, αλλά διέκοψε τις σπουδές του προκειμένου να ασχοληθεί με τον κινηματογράφο και την τηλεόραση ως σκηνογράφος και συγγραφέας. Το 1970 μετακόμισε στο Ρίο ντε Τζανέιρο, όπου δημιούργησε την πρώτη του σειρά κόμικς για παιδιά, που δημοσιεύθηκε σε μια τοπική εφημερίδα. Το 1974 άρχισε να συνεργάζεται με Ιταλούς εκδότες.

Το 1974, για λογαριασμό του περιοδικού κόμικς *linus*, ο Αλτάν επινόησε τον χαρακτήρα Τρίνο, έναν απροετοίμαστο θεό που πρέπει να δημιουργήσει τον κόσμο. Το 1975 επέστρεψε στην Ιταλία και επινόησε έναν από τους διασημότερους χαρακτήρες του, την Pimpa, που εμφανίσθηκε αρχικώς στο παιδικό περιοδικό *Corriere dei Piccoli*. Η Pimpa, ένα άσπρο θηλυκό κουτάβι με κόκκινες βούλες, έγινε αργότερα κινούμενο σχέδιο στην ιταλική τηλεόραση, σε σκηνοθεσία του Enzo D'Alò.

Για ενήλικες αναγνώστες ο Αλτάν έχει δημιουργήσει χαρακτήρες όπως είναι ο Cipputi (ένας κομμουνιστής βιομηχανικός εργάτης που φιλοξενήθηκε σε πολλά ημερήσια πάνελ εφημερίδων όπως οι *L'Unità* και *La Repubblica*), ο Χριστόφορος Κολόμβος, ο Καζανόβα και ο «Φραντς» (μια παρωδία του Αγίου Φραγκίσκου της Ασίζης). Το σατιρικό έργο του Αλτάν δημοσιεύθηκε και σε περιοδικά, π.χ. στο ιταλικό *Panorama* και αργότερα στο *L'Espresso*.

Εξωτερικοί σύνδεσμοι
--------------------

* Επίσημος ιστότοπος της Pimpa (στην ιταλική γλώσσα)

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 6  Μαΐου 2014.
2. ↑  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. a/altan. Ανακτήθηκε στις 9  Οκτωβρίου 2017.
3. ↑  (Γαλλικά) *BD Gest'*. 2198. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 19  Δεκεμβρίου 2014.
5. ↑  www.romics.it/it/ospiti/francesco-tullio-altan-romics-doro-della-xxvi-edizione.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 86420347
* **Europeana**: agent/base/37533
* **BiblioNet**: **21714**
* LCCN: n82234270
* ISNI: 0000 0001 2142 3852
* GND: 119318733
* SUDOC: 027171213
* BNF: cb119272386 (data)
* NLA: 36540262
* NDL: 00462218
* NKC: xx0094443
* ICCU: CFIV004912
* BNE: XX913983
* CiNii: DA13533526

 |

 |
Ο **Ράιαν Τέιλορ** (γεννήθηκε στο Γκάρι (Ιντιάνα), στις 1 Φεβρουαρίου 1995) είναι Αμερικανός καλαθοσφαιριστής που παίζει στον Ηρακλή της Α1 Εθνικής. Με ύψος 1,98 μέτρων παίζει στη θέση του σούτινγκ γκαρντ.

Αθλητική σταδιοδρομία
---------------------

### Κολεγιακή πορεία

Έπαιξε μία χρονιά με τους Μπόμπκατς του Πανεπιστημίου του Οχάιο, έχοντας κατά μέσο όρο 8,1 πόντους, 2,5 ριμπάουντ και 1,3 ασίστ ανά παιχνίδι.  Στο τέλος της περιόδου, οι Πέρπλ Έισις του Πανεπιστημίου του Έβανσβιλ τον έβαλαν σε πειρασμό με μια καλή αθλητική υποτροφία, αποδεχόμενος την προσφορά.  Μετά το κενό έτος που επιβλήθηκε από το NCAA, έπαιξε δύο χρονιές, στις οποίες είχε μέσο όρο 17,2 πόντους και 3,3 ριμπάουντ ανά παιχνίδι,  συμπεριλαμβανόμενος το 2018 στην καλύτερη τετράδα του της Διάσκεψης του Μιζούρι Βάλεϊ,  αφού ηγήθηκε της διάσκεψης στο σκοράρισμα. 

Ο Τέιλορ υπέγραψε με το Νορθγουέστερν τον Μάιο του 2018 για την περιόδου 2018-19 ενώ παρακολουθούσε μεταπτυχιακό. Του έμεινε ένας χρόνος αθλητικής καταλληλότητας και μπόρεσε να αγωνιστεί αμέσως.  Κατέληξε να έχει μέσο όρο 9,8 πόντους και 1,9 ριμπάουντ ανά αγώνα. 

### Επαγγελματική σταδιοδρομία

Αφού δεν επιλέχτηκε στο ντραφτ του NBA του 2019, επιλέχθηκε στο ντραφτ του NBA G League του 2019, στην 24η θέση από τους Λέικλαντ Μάτζικ, όπου δεν έκανε την πρώτη εμφάνισή του, καθώς κόπηκε λίγο πριν την έναρξη του πρωταθλήματος. Τον Δεκέμβριο υπέγραψε στους Σάντα Κρουζ Γουόριορς, όπου ολοκλήρωσε τη χρονιά με μέσο όρο 9,2 πόντους και 1,9 ριμπάουντ ανά αγώνα. 

Την περίοδο 2020-21, με τους Σάντα Κρουζ Γουόριορς έπαιξε 14 αγώνες στους οποίους είχε 8,64 πόντους μέσο όρο.

Στις 7 Αυγούστου 2021, ο Τέιλορ εντάχθηκε στον Ηρακλή της Α1 Εθνικής για την χρονιά 2021-22.

Παραπομπές
----------

1. 1 2 3  sports-reference.com Ryan Taylor Stats, consultado el 16 de julio de 2020
2. ↑  courierpressblogs.com Ohio transfer Ryan Taylor reportedly visiting UE Αρχειοθετήθηκε 2020-07-16 στο Wayback Machine. consultado el 16 de julio de 2020
3. ↑  realgm.com MVC All-Conference First Team, consultado el 16 de julio de 2020
4. ↑  sports-reference.com 2017-18 Missouri Valley Conference Leaders, consultado el 16 de julio de 2020
5. ↑  boxscorenews.com Northwestern adds Evansville transfer Ryan Taylor for 2018-19 season, consultado el 16 de julio de 2020
6. ↑  «2019 NBA D-League Draft Board». NBA.com. 21 Οκτωβρίου 2018. Αρχειοθετήθηκε από το πρωτότυπο στις 27 Οκτωβρίου 2019. Ανακτήθηκε στις 19 Μαΐου 2020.
7. ↑  realgm.com Ryan Taylor at Realgm, consultado el 16 de julio de 2020
8. ↑  «Ryan Taylor joins Iraklis». *eurobasket.com*. 2021-08-07.. Ανακτήθηκε στις 2021-10-28.

Εξωτερικοί σύνδεσμοι
--------------------

* Βιογραφικό στο nusports.com
* Βιογραφικό στο gopurpleaces.com
* Προφίλ στο realgm.com
* Προφίλ στο NBA G League
* Προφίλ στη FIBA
* Στατιστικά στοιχεία στο NCAA
Η **ΧΑΛ ΣΚ** (αγγλικά: *HAL SC*) είναι θεσμικός ινδικός ποδοσφαιρικός σύλλογος από το Μπανγκαλόρ. Πήρε την ονομασία του από την εταιρεία Hindustan Aeronautics Limited. Είναι ένας από τους κορυφαίους συλλόγους του Μπανγκαλόρ ενώ στο παρελθόν αγωνίστηκε στην Πρέμιερ Ντιβίζιον.

Ιστορία
-------

### 2006–2010

H Χιντούσταν Αερονότικς (ΧΑΛ) τερμάτισε τρίτη στη Σέκοντ Ντιβίζιον της Νάσιοναλ Φούτμπολ Λιγκ το 2006 και προβιβάστηκε στην Πρέμιερ Ντιβίζιον. Αν και μόνο οι κορυφαίες δύο ομάδες της δεύτερης κατηγορίας κερδίζουν την προβολή, αλλά η Τάτα Φούτμπολ Ακάντεμι που τερμάτισε πρώτη στην κατάταξη δεν ήταν σε θέση να δημιουργήσει επαγγελματική ομάδα για την Πρέμιερ Ντιβίζιον. Ως εκ τούτου, προβιβάστηκε η ΧΑΛ μαζί με την Τσόρτσιλ Μπράδερς.

### 2010–σήμερα

Το 2009-10 η ΧΑΛ τερμάτησε 2η θέση της Ι-Λιγκ 2ντ Ντιβίζιον και προβιβάστηκε στην Ι-Λιγκ. Ήταν η δεύτερη ομάδα της νότιας Ινδίας στην Ι-Λιγκ μετά τη Βίβα Κεράλα. Στον τελευταίο αγώνα της περιόδου 2010-11 επικράτησε επί της περσινής πρωταθλήτριας Ντέμπο 4-2 αποφεύγοντας έτσι τον υποβιβασμό στην Ι-Λιγκ 2ντ Ντιβίζιον, με τον Σαβιέρ Βιτζάι Κουμάρ να πετυχάινει δύο γκολ. Την επόμενη περίοδο, 2011-12 υποβιβάστηκε.

Παραπομπές
----------

1. ↑  I-League: Team Profile – HAL SC[*νεκρός σύνδεσμος*] goal.com
2. ↑  «I-League Second Division: HAL Go Through To I-League While Vasco Finish Third». Goal.com. 24 Μαΐου 2010. Αρχειοθετήθηκε από το πρωτότυπο στις 30 Νοεμβρίου 2020. Ανακτήθηκε στις 11 Ιουλίου 2012.
***Πέφτουν οι σφαίρες σαν το χαλάζι και ο τραυματισμένος καλλιτέχνης αναστενάζει...*** είναι ο τίτλος ελληνικού έγχρωμου κινηματογραφικού έργου του 1978 σε σκηνοθεσία και σενάριο Νίκου Αλευρά και παραγωγή της Κούρος Φιλμ, στην οποία πρωταγωνιστούν ο σκηνοθέτης, η Λίτσα Γεράρδου και η Μαρία Νικολαΐδη. Έγινε ιδιαίτερα γνωστή αφότου λογοκρίθηκε το 1984, καθώς διεκόπη η προβολή της από το κανάλι της κρατικής τηλεόρασης ΕΡΤ2. Λόγω της απαγόρευσης της τηλεοπτικής της προβολής αλλά και του ύφους της, θεωρείται από τις ελληνικές καλτ ταινίες.

Ύφος
----

Όπως ο ίδιος ο σκηνοθέτης αναφέρει αποτελεί μια αυτοβιογραφία του με έντονα κωμικά και εν μέρει αυτοσαρκαστικά στοιχεία, σουρεαλιστικές αναφορές και έναν εντελώς αναρχικό τρόπο αφήγησης. Η πλοκή της αφηγείται πως ένας σκηνοθέτης του κινηματογράφου αγωνίζεται να ξεφύγει από την αλλοτρίωση, ενώ παράλληλα εκφράζει τα έντονα συναισθήματά του για τη γυναίκα του τον κινηματογράφο και την Ελλάδα της μεταπολίτευσης.

Κυκλοφορία και λογοκρισία
-------------------------

Το *Πέφτουν οι σφαίρες* κυκλοφόρησε αρχικά το 1977 σε κινηματογράφους της Ελλάδας και έκοψε 19.488 εισιτήρια. Ο σκηνοθέτης και ο Βασίλης Ραφαηλίδης, τότε διευθυντής σύνταξης του περιοδικού *Σύγχρονος Κινηματογράφος*, έκαναν περιοδεία ανά την Ελλάδα για να συζητούν με το κοινό μετά τις προβολές. Προβλήθηκε και στο Φεστιβάλ Κινηματογράφου Θεσσαλονίκης. Στις 28 Απριλίου του 1984, είχε προγραμματιστεί η προβολή της από το κανάλι ΕΡΤ2 της κρατικής τηλεόρασης, προβολή που όμως διακόπηκε 20 λεπτά μετά έπειτα από απόφαση του προέδρου της ΕΡΤ2, Σάκη Αποστολόπουλου να ρίξει μαύρο στο κανάλι για 45 λεπτά, καθώς υπήρξαν παράπονα του τηλεοπτικού κοινού μέσω τηλεφώνου στον σταθμό. Τα παράπονα προήλθαν έπειτα από την προβολή μιας σκηνής στην αρχή της ταινίας, όπου ο ενήλικος σκηνοθέτης υποδύεται ότι θηλάζει τη μητέρα του. Ακολούθησε μεγάλη δημοσιότητα στα ΜΜΕ με αποτέλεσμα να πάψει να προβάλλεται στην ελληνική τηλεόραση, παρόλο που την επόμενη μέρα επανακυκλοφόρησε στις αίθουσες και η ανταπόκριση του κοινού ήταν μεγάλη. Η ταινία λόγω της λογοκρισίας της αποτελεί καλτ ταινία του ελληνικού κινηματογράφου.

Παραπομπές
----------

1. 1 2 3 4  «Πέφτουν οι σφαίρες σαν το χαλάζι κι ο τραυματισμένος καλλιτέχνης αναστενάζει». Ταινιοθήκη της Ελλάδος. Αρχειοθετήθηκε από το πρωτότυπο στις 7 Νοεμβρίου 2013. Ανακτήθηκε στις 19 Ιανουαρίου 2014.
2. ↑  «Το «καταραμένο» φιλμ της ΕΡΤ 2 –που κόπηκε στον αέρα!». *Andro*. 28 Απριλίου 2014. Αρχειοθετήθηκε από το πρωτότυπο στις 6 Απριλίου 2020. Ανακτήθηκε στις 6 Απριλίου 2020.
3. ↑  «1984. Έριξαν 45 λεπτά «μαύρο» στη δημόσια τηλεόραση επειδή διαμαρτύρονταν οι τηλεθεατές. Σοκαρίστηκαν από τον πρωταγωνιστή που θήλαζε και τις γυμνές σκηνές. Πήραν τηλέφωνο ακόμη και σε αστυνομικά τμήματα - ΜΗΧΑΝΗ ΤΟΥ ΧΡΟΝΟΥ». *www.mixanitouxronou.gr*. Αρχειοθετήθηκε από το πρωτότυπο στις 6 Απριλίου 2020. Ανακτήθηκε στις 6 Απριλίου 2020.

Εξωτερικοί σύνδεσμοι
--------------------

* *Πέφτουν οι σφαίρες σαν το χαλάζι και ο τραυματισμένος καλλιτέχνης αναστενάζει...*   στην IMDb
Ο **Τόρστεν Αμφτ** (γερμανικά **Torsten Amft**) είναι Γερμανός σχεδιαστής μόδας. Έχει συνεργαστεί με διάσημους άλλους σχεδιαστές. Ζει και δραστηριοποιείται στο Βερολίνο.

Προφίλ
------

Γεννήθηκε στις 14 Ιανουαρίου του 1971 στη Λειψία της Γερμανίας και έκανε σπουδές στη Ζυρίχη της Ελβετίας. Ξεκίνησε να εργάζεται με τον Ερνέστο Αλιγκιέρι στη Ρώμη. Νωρίτερα είχε συνεργαστεί ως φωτομοντέλο με τους Χέλμουτ Νιούτον, Χερμπ Ριτς και Τζιάνι Βερσάτσε. Το 2000 ο Αμφτ τιμήθηκε με το βραβείο Λέξτον στη Νέα Υόρκη. Θεωρείται ο δημιουργός του στιλ «ελιτιστικός φουτουρισμός» και ευθύνεται για την παγκόσμια παρουσία του.

Εξωτερικοί σύνδεσμοι
--------------------

* Επίσημη ιστοσελίδα Τόρστεν Αμφτ
* Αναφορά για το σχεδιαστή στο Έθνος[*νεκρός σύνδεσμος*] .
* chinadaily.com.*1.96 meter high model seen in Berlin.* 14. Juli 2008.

1. ↑  Ανακτήθηκε στις 24  Ιουνίου 2019.
Σύγχρονες καραμέλες για τον βήχα
 Ένα κουτί τσέπης που περιέχει μικρές παστίλιες γλυκόριζας σαλμιάκ στην παραδοσιακή παστίλια σε σχήμα διαμαντιού. Στην Ευρώπη, οι παστίλιες αλμυρής γλυκόριζας θεωρούνται ένα "παραδοσιακά εφαρμοσμένο φάρμακο για την υποβοήθηση της απόχρεμψης στους αεραγωγούς ".
 Παστίλια Valda (γεύση μέντας και ευκαλύπτου, σε μορφή ζελεδακίου)
Η **παστίλια** (επίσης γνωστή ως **παστίλια για τον βήχα** ή, πιο συχνά, **καραμέλα για τον λαιμό**) είναι ένα μικρό, συνήθως φαρμακευτικό δισκίο που προορίζεται να διαλύεται αργά στο στόμα για να σταματήσει προσωρινά τον βήχα, να λιπαίνει και να καταπραΰνει τους ερεθισμένους ιστούς του λαιμού (συνήθως λόγω πονόλαιμου ή στρεπτόκοκκου), πιθανώς από το κοινό κρυολόγημα ή τη γρίπη. Τα δισκία για το βήχα έχουν πάρει την ονομασία παστίλια, με βάση το αρχικό τους σχήμα, ένα διαμάντι.

|  |  |
| --- | --- |
| εικονίδιο Ιατρική | Πύλη Ιατρική |

Ιστορία
-------

Κουτί «Frog In Your Throat» των αρχών του 20ου αιώνα, που περιέχει παστίλιες από κυβάκι, βάλσαμο τολού, γλυκόριζα, λευκό λάχανο και εκχυλίσματα αγριοκερασιού.
Οι καραμέλες για να απαλύνουν το λαιμό χρονολογούνται από το 1000 π.Χ. στην Εικοστή Δυναστεία της Αιγύπτου, όταν παρασκευάζονταν από μέλι αρωματισμένο με εσπεριδοειδή, βότανα και μπαχαρικά. Τον 19ο αιώνα, οι γιατροί ανακάλυψαν τη μορφίνη και την ηρωίνη, που καταστέλλουν τον βήχα στην πηγή του - τον εγκέφαλο. Οι δημοφιλείς συνθέσεις εκείνης της εποχής περιελάμβαναν τις σταγόνες για τον βήχα της Smith Brothers, που διαφημίστηκαν για πρώτη φορά το 1852, και το Luden's, ένα σκεύασμα που δημιουργήθηκε το 1879. Η ανησυχία για τον κίνδυνο εξάρτησης από την χρήση οπιοειδών οδήγησε στην ανάπτυξη εναλλακτικών φαρμάκων.

Παραπομπές
----------

1. ↑  Panati, Charles (1989). *Panati's Extraordinary Origins of Everyday Things*. New York: Harper & Row. σελίδες 258–260. ISBN 978-0060964191.

Εξωτερικοί σύνδεσμοι
--------------------

* Συστατικά μιας παστίλιας, Health Canada
Ο **Πασχάλιος** (ιταλικά : *Pascasio*, λατινικά : *Paschasius*), (απεβίωσε το 615), ήταν επίσκοπος της Νεαπόλεως από το 601 έως το 615..

Βιογραφία
---------

Η κύρια ιστορική πηγή για τον Πασχάλιο είναι το πρώτο μέρος των «Πράξεων των Ναπολιτανών Επισκόπων» που γράφτηκε στις αρχές του 8ου-9ου αιώνα από έναν ανώνυμο συγγραφέα.

Δεν υπάρχουν πληροφορίες για την προέλευση και την πρώιμη ζωή του. Μετά τον θάνατο τον Απρίλιο ή τον Ιούλιο του 600 του επισκόπου Φορτουνάτου Β΄, υπήρξαν μακροχρόνιες διαφωνίες μεταξύ των Ναπολιτάνων σχετικά με το ποιος έπρεπε να γίνει ο διάδοχος του αποβιώσαντα επισκόπου. Στη θέση αυτή εκλέχθηκαν ο ένας μετά τον άλλο δύο υποψήφιοι, οι διάκονοι Ιωάννης και Πέτρος, αλλά απορρίφθηκαν από τον Πάπα Γρηγόριο Α' ως ανάξιοι να γίνουν προϊστάμενοι της επισκοπής Νεάπολης. Μόλις τον Ιανουάριο του 601 έγινε η ενθρόνιση ενός νέου επισκόπου, που ήταν ο Πασχάλιος.

Αν και ο Πασχάσιος κυβέρνησε την επισκοπή της Νεάπολης για δεκατέσσερα χρόνια και έξι ημέρες, τίποτα δεν είναι γνωστό για τις δραστηριότητές του. Πέθανε το 615 και ο Ιωάννης Γ΄ επιλέχθηκε ως διάδοχός του. 

|  |  |  |
| --- | --- | --- |
| ΠροκάτοχοςΦορτουνάτος Β΄ | **Επίσκοπος Νάπολης**601-615 | ΔιάδοχοςΙωάννης Γ΄ |

Παραπομπές
----------

1. 1 2 3  Cronotassi dei Vescovi, Chiesa di Napoli (Ιταλικά)
2. ↑  Деяния неаполитанских епископов (глава 24)
3. 1 2  Zigarelli D. M. Biografie dei vescovi e arcivescovi della Chiesa di Napoli, Napoli, Stabilimento tipografico di G. Gioja, 1861, page 22
Για ομώνυμα λήμματα, δείτε: Φιλοστέφανος.  
Ο **Φιλοστέφανος** ήταν ποιητής της παλαιάς ή της μέσης κωμωδίας. 

Ο Αθήναιος διέσωσε ένα τετράστιχο απόσπασμα από την κωμωδία *Δήλιος*, στην οποία ο Φιλοστέφανος φαίνεται πως διακωμωδούσε τις συνήθειες των κατοίκων της Δήλου. Στο διασωθέν απόσπασμα αναφέρονται και τα ονόματα δύο κορυφαίων μαγείρων της αρχαιότητας, του Δαίδαλου και του Θίβρωνα του Αθηναίου.

Παραπομπές
----------

1. ↑  (πολλαπλές γλώσσες) *Virtual International Authority File*. OCLC. Dublin. 10236616. Ανακτήθηκε στις 25  Μαΐου 2018.
2. ↑  W. Smith, *A Dictionary of Greek and Roman biography and mythology*, "Philostephanus: a comic poet".
3. ↑  Αθήναιος, *Δειπνοσοφισταί*, 7.40.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 10236616
* GND: 102403120

 |

 |
Η **Παστού** είναι μία από τις επίσημες γλώσσες του Αφγανιστάν. Ανήκει στον κλάδο των ανατολικών ιρανικών γλωσσών και χρησιμοποιεί ως σύστημα γραφής μια εκδοχή του περσοαραβικού αλφάβητου. Μιλιέται από πολλούς Αφγανούς ως μητρική γλώσσα στο Αφγανιστάν και σε άλλες χώρες όπου κατοικούν Αφγανοί μετανάστες. Ομιλητές της Παστού υπάρχουν και σε χώρες της ινδικής χερσονήσου.

Πηγές
-----

1. ↑  *οι επίσημες γλώσσες του Αφγανιστάν*.  `|first1=` missing `|last1=` in Authors list (βοήθεια)
2. ↑   [Αφγανιστάν Αφγανιστάν] Check `|url=` value (βοήθεια).  Missing or empty `|title=` (βοήθεια)

Δείτε επίσης
------------

* Γλώσσα Σάκα

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παστού** |

WikipediaWikipedia
**Έκδοση της Βικιπαίδειας στην Παστού**
Ο **Χάακον Β΄ της Νορβηγίας** ή **Χάακον Σίγκουρντσον** ή **Χάακον Χέρντεμπρει** (*Haakon Herdebre*, 1147 - 7 Ιουλίου 1162) βασιλιάς της Νορβηγίας (1157 - 1162) κατά την περίοδο του εμφυλίου πολέμου ήταν νόθος γιος του Σίγκουρντ Β΄ της Νορβηγίας, το παρωνύμιο Ευρύστερνος (Χέρντεμπρεϊ) σχετίζεται με τους φαρδείς ώμους του.

Βιογραφία
---------

 Ορίστηκε διάδοχος από τον θείο του Άισταϊν Β΄ της Νορβηγίας ο οποίος συγκυβερνούσε στη Νορβηγία μαζί με τα αδέλφια του Ίνγκε Α΄ της Νορβηγίας και Σίγκουρντ Μουν, ο Ίνγκε έμεινε μοναδικός βασιλιάς της Νορβηγίας ύστερα από τη δολοφονία των δυο αδελφών του. Οι πρώην οπαδοί του Σίγκουρντ Μουν και του Άισταϊν Β΄ ενώθηκαν με τον Χάακον εναντίον του Ίνγκε Α΄ στο Χέντμαρκ υπό την ηγεσία του Χάακον. Ο Ίνγκε Α΄ ηττήθηκε και σκοτώθηκε σε μάχη εναντίον του Χάακον Β΄ κοντά στο Όσλο, στη συνέχεια πολλοί από τους άνδρες του με επικεφαλής τον Γκοντρενί Β΄ Όλαφσον πήγαν με το μέρος του Χάακον.
Ο Χάακον Β΄ ηττήθηκε και σκοτώθηκε στη *μάχη του Σεκκέν* στις 7 Ιουλίου 1162, μετά την πτώση του Χάακον οι υποστηρικτές του ενώθηκαν με αρχηγό τον ευγενή Έρλινγκ Σκάκκε και τον γιο του Μάγκνους Έρλινγκτον, τον Χάακον Β΄ διαδέχθηκε στον θρόνο της Νορβηγίας ο Μάγκνους Ε΄ της Νορβηγίας. 

Ο εμφύλιος πόλεμος στη Νορβηγία κράτησε πάνω από 110 χρόνια, ξεκίνησε με τη θάνατο του Σίγκουρντ του Σταυροφόρου (1130) και ολοκληρώθηκε με τον θάνατο του Σκάλ Μπάρντσον (1240). Στη διάρκεια του πολέμου αυτού έγιναν πολλές συγκρούσεις σε διαφορετική κλίμακα, το υπόβαθρο των συγκρούσεων αυτών ήταν πάντοτε οι Σουηδικοί νόμοι διαδοχής, οι κοινωνικοί κανόνες και η εχθρότητα ανάμεσα στον βασιλιά και την εκκλησία. Η τελική κατάληξη ήταν να δημιουργηθούν στην τελική φάση του εμφυλίου δυο αντιμαχόμενες κοινωνικές ομάδες οι *Μπάγκλερ* και οι *Μπίκεμπεινερ* στις οποίες κάποιος πρίγκιπας διεκδικούσε τον θρόνο από τον νόμιμο βασιλιά.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Δεκεμβρίου 2014. Ανακτήθηκε στις 1 Οκτωβρίου 2017.

Πηγές
-----

* Krag, Claus Norges historie fram til 1319 (Oslo, 2000)

Εξωτερικοί σύνδεσμοι
--------------------

* Μάγκνους Έρλινγκτον
* Χάακον Σίγκουρντσον

|  |
| --- |
| Χάακον Β΄ της Νορβηγίας **Οίκος του Χορφάγκρε****Γέννηση:** 1147 **Θάνατος:** 7 Ιουλίου 1162 |
| Βασιλικοί τίτλοι |
| ΠροκάτοχοςΊνγκε Α΄ και Άιστεϊν Β΄ | **Βασιλιάς της Νορβηγίας1157 - 1162Μαζί με τον Ίνγκε Α΄ (1157-1161) και με τον Μάγκνους Ε΄ (1161-1162)** | ΔιάδοχοςΜάγκνους Ε΄ |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Haakon II of Norway  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Χοσέ Αντόνιο Ρικάουρτε ι Ριγκέιρο**, γεννηθείς στις 16 Μαΐου 1748 στη Σάντα Φε ντε Μπογκοτά και αποβιώσας στις 9 Μαΐου 1804 στην Καρταχένα δε Ίνδιας, ήταν δικηγόρος από τη Νέα Γρανάδα, ο οποίος εργαζόταν στη *Real Audiencia* της Μπογκοτά.

Φοίτησε στο *Colegio de San Bartolomé*, ενώ, στη συνέχεια, στην *Universidad Javeriana*, όπου και έλαβε το δίπλωμά του ως δικηγόρος. Διετέλεσε λογιστής εντός του Ελεγκτικού Συνεδρίου, καθώς και φορολογικός πράκτορας της Αυτού Εξοχότητας εντός της *Real Audiencia* της Σάντα Φε. Παντρεύθηκε την Μαριάνα Ορτέγα, κουνιάδα του προάγγελου της ανεξαρτησίας της Κολομβίας, Αντόνιο Ναρίνιο.

Φυλακίστηκε, δίχως προηγουμένως να έχει δικαστεί, καθώς υπερασπίστηκε τον Ναρίνιο στις 2 Αυγούστου 1795. Απεβίωσε στις 9 Μαΐου 1804 όντας φυλακισμένος στην Καρταχένα δε Ίνδιας, έπειτα από διάστημα εννέα ετών υπό κράτηση.

Παραπομπές
----------

1. ↑  Ανακτήθηκε στις 14  Ιουνίου 2019.
2. 1 2 3  (Ισπανικά) Cacua Prada, Antonio (2008). «Inhumanos padecimientos - Fallecimiento del doctor Ricaurte». *Yo soy Nariño*. Editora Guadalupe. σελ. 459. ISBN 9789584439956.

|  |  |
| --- | --- |
| 

|  |
| --- |
| * Πύλη:Κολομβία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 28846620
* LCCN: n98048920

 |

 |
Το **φαλαρικό**, ή *φαλαρική* ήταν αρχαίο εκηβόλο όπλο, τόσο πολεμικό, όσο και κυνηγετικό. Είχε το σχήμα του βέλους, μεγαλύτερου μήκους και μικρότερο του δόρατος που ρίπτονταν είτε με το χέρι είτε με ειδική μηχανή που εκτόξευε ταυτόχρονα πολλά μαζί καλούμενη *φαλαρική*, που έμοιαζε με καταπέλτη. Το όνομα του όπλου ετυμολογείται από την αρχαία ελληνική λέξη «*φαληρός*» που σημαίνει λαμπρός, φωτεινός.

Λόγω της επιτυχούς σπουδαίας διασποράς κατά τη χρήση του, ειδικότερα εκείνα που εκτόξευαν οι πολιορκητικές μηχανές γρήγορα τελειοποιήθηκε και μετατράπηκε σε σπουδαίο εμπρηστικό όπλο, μεταδίδοντας φωτιά από αναμμένο στουπί που ήταν εμποτισμένο με εύφλεκτη ύλη και που προσαρμοζόταν στην αιχμή του.

Η χρήση των φαλαρικών γενικεύτηκε πριν τον μεσαίωνα, κατά τη ρωμαϊκή περίοδο, τόσο σε επιχειρήσεις ξηράς όσο και θαλάσσης, από πλοία. Εξέλιξη αυτού θεωρείται σήμερα το καμάκι που χρησιμοποιείται ιδιαίτερα στη φαλαινοθηρία.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ. 18ος, σελ. 134.
Γυναικεία φορεσιά της Καστοριάς (τέλη 19ου αι. - αρχές 20ού)
Ως **παραδοσιακή ενδυμασία της Καστοριάς** αναφέρεται ο τρόπος ένδυσης που καθιερώθηκε κατά τους παλαιότερους αιώνες στην πόλη της Δυτικής Μακεδονίας και διατηρήθηκε μέχρι τις αρχές του εικοστού αιώνα.

Ανδρική ενδυμασία
-----------------

Η ανδρική παραδοσιακή ενδυμασία περιλαμβάνει το λευκό πουκάμισο, το βαμβακερό ή μεταξωτό *αντερί* (μακρύς κατακόρυφα ανοικτός ή σταυρωτός επενδύτης), τον *κοντέ* (γιλέκο κατασκευασμένο από μαύρο ύφασμα), τον *τζουμπέ* κατά τη χειμερινή περίοδο, το ζωνάρι (εξάρτημα κυρίως των ευκατάστατων τάξεων) αλλά και από το φέσι που ήταν φτιαγμένο από τσόχα και ήταν βυσσινί χρώματος με μια μαύρη φούντα στην κορυφή του.

Αστή της Καστοριάς στις αρχές του 20ου αι.

Γυναικεία ενδυμασία
-------------------

Η γυναικεία φορεσιά της Καστοριάς χαρακτηρίζεται ως αστικού τύπου. Αποτελείται από πουκάμισο ανοικτού χρώματος πλαισιωμένο με δαντέλες, από μακρύ και φαρδύ φόρεμα, από το *μπαμπουκλί* (εσωτερικό φόρεμα, το οποίο χρησιμοποιούσαν οι γυναίκες των ευκατάστατων τάξεων, έτσι ώστε να φουσκώνει περισσότερο το εξωτερικό φόρεμα), το κοντέσι, τη ζώνη, τον τζουμπέ για τους χειμερινούς μήνες και το φέσι. Για τον στολισμό χρησιμοποιούνταν δύο ή τρεις σειρές από νομίσματα (φλουριά) που τοποθετούνταν στο στήθος της γυναίκας και αποτελούσαν απαραίτητο εξάρτημα της γιορτινής ενδυμασίας.

Παραπομπές
----------

1. ↑  Nicolas Sperling «Εθνικές ενδυμασίες
2. 1 2  «Παραδοσιακή Φορεσιά». Δήμος Καστοριάς. Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 2 Ιουνίου 2015.
3. 1 2  *Ελληνικές Φορεσιές*, Συλλογή Εθνικού Ιστορικού Μουσείου, Ιστορική και Εθνολογική Εταιρεία της Ελλάδος, β' έκδοση, Αθήνα 2005, σελ. 172.
4. ↑  Άννα Γουήλ - Μπαδιεριτάκη, *Το γυναικείο παραδοσιακό πουκάμισο της ηπειρωτικής Ελλάδας*, Πανεπιστήμιο Ιωαννίνων, 1980, σελ. 70.
**Παραγωγικός συλλογισμός** (ή **παραγωγική λογική**) ονομάζεται η συλλογιστική διαδικασία κατά την οποία ένα λογικά ασφαλές συμπέρασμα προκύπτει από μια ή περισσότερες προτάσεις (**προκείμενες**). Κατά συνέπεια, το συμπέρασμα αποτελεί υποπερίπτωση ή εξειδίκευση μιας αρχικής θέσης που τίθεται ως γενικός κανόνας. Θεωρείται ο πιο σημαντικός και ασφαλής τρόπος επιχειρηματολογίας, καθώς είναι σχετικά εύκολο να ελεγχθεί η εγκυρότητα και η ορθότητά του. 

> Γενική μορφή:
> 
> 

Για κάθε Α ισχύει Β.

Το Γ είναι Α. 

Άρα, για το Γ, ισχύει Β.

Κατά κανόνα η υπόθεση είναι πιο ισχυρή από το συμπέρασμα. Οι παραγωγικοί συλλογισμοί μπορεί να είναι πολύ στοιχειώδεις και να αποτελούν μέρος αποδεικτικών μεθόδων.

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4011271-8
* NDL: 00561931

 |

 |
Το ***Προσεχώς Βουλγάρες*** ήταν σκηνική παραγωγή του Έλληνα τραγουδιστή και περφόρμερ Τζίμη Πανούση, που παρουσιάστηκε την άνοιξη του 1997 (έναρξη 2 Απριλίου) στην αθηναϊκή μουσική αίθουσα «Μύλος», στο τέρμα της οδού Πατησίων. Η παράσταση της 7ης Μαΐου 1997 ηχογραφήθηκε και βιντεοσκοπήθηκε και κυκλοφόρησε στο εμπόριο σε CD και DVD το 2013. Τον Τζίμη Πανούση πλαισίωναν επί σκηνής οι μουσικοί: Σπύρος Πάζιος (από τα ιδρυτικά μέλη των Μουσικών Ταξιαρχιών) στην ηλεκτρική κιθάρα, Αλέκος Παρασκευόπουλος στα ντραμς, Ηλίας Αχλαδιώτης στο μπάσο και Βασίλης Γκίνος στα πλήκτρα.

Η παράσταση, που αυτοχαρακτηριζόταν σαρκαστικά «κοινωνικό δράμα», ήταν «εικονοκλαστική», ενταγμένη στο κοινωνικό πλαίσιο της εποχής. Η έμφαση δινόταν στο γεγονός ότι, πολλές κοπέλες από τις χώρες της Ανατολικής Ευρώπης και την πρώην Σοβιετική Ένωση, αναζητώντας ένα καλύτερο μέλλον ύστερα από την κατάρρευση του «υπαρκτού σοσιαλισμού», είχαν κατακλύσει την Ελλάδα, ως προϊόν έτοιμο προς κατανάλωση και εκμετάλλευση, προσωπική και επιχειρηματική. Ο τίτλος της παράστασης ήταν μια σατιρική αναφορά στην πραγματικότητα της «διψασμένης για φρέσκια αλλοδαπή σάρκα γερασμένης ελληνικής επαρχίας, αυτής, όπου από τις αρχές της δεκαετίας του '90 πλημμύρισε με έμψυχα βαλκανικά και ρωσικά "προϊόντα" ανοιχτά προς κάθε χρήση και κατάχρηση».

Παραποπμπές
-----------

1. 1 2 3  «Προσεχώς Βουλγάρες (παράσταση)». *www.tzimakospanousis.gr*. Αρχειοθετήθηκε από το πρωτότυπο στις 9 Ιανουαρίου 2019. Ανακτήθηκε στις 28 Ιουνίου 2018.
2. ↑  «Τζίμης Πανούσης ‎– *Προσεχώς Βουλγάρες*». *Discogs*. Ανακτήθηκε στις 27 Ιουνίου 2018.
3. ↑  «vasilis ginos». *www.vasilisginos.com* (στα Αγγλικά). Ανακτήθηκε στις 18 Δεκεμβρίου 2018.
4. ↑  Ρομίνα Ξύδα (15 Οκτωβρίου 2017). «Προσεχώς Βουλγάρες: Από τον Τζίμη Πανούση και το "Sugar Town" μέχρι το έγκλημα στην Κρήτη». *Πρώτο Θέμα*.. Ανακτήθηκε στις 2018-06-27.
Συντεταγμένες: 41°45′16.17″N 23°28′20.24″E﻿ / ﻿41.7544917°N 23.4722889°E﻿ / 41.7544917; 23.4722889

Το **Γιούλεν** (βουλγαρικά: *Юлен*) είναι φυσικό καταφύγιο στο Εθνικό Πάρκο Πιρίν, που βρίσκεται στην ομώνυμη οροσειρά της νοτιοδυτικής Βουλγαρίας.Βρίσκεται στο Δήμο του Μπάνσκο, στην επαρχία Μπλαγκόεβγκραντ.Το φυσικό καταφύγιο Γιούλεν ιδρύθηκε στις 26 Αυγούστου 1994 με σκοπό την παρακολούθηση της ανάπτυξης των αλπικών φυτικών ειδών χωρίς ανθρώπινη επιρροή, καθώς και για την προστασία σπάνιων φυτικών και ζωικών ειδών.Εκτείνεται σε μια έκταση 3156 εκταρίων ή 31,56 τ.χλμ.

Γεωγραφία
---------

Βρίσκεται σε υψόμετρο μεταξύ 1600 μ και 2851 μ.Οι βράχοι είναι κυρίως γρανίτης και γνεύσιος, αλλά υπάρχουν επίσης ανθρακικά πετρώματα.Το καταφύγιο είναι πλούσιο σε υδάτινους πόρους και προστατεύει έναν αριθμό παγετώνων λιμνών, όπως οι λίμνες *Vasilashki*, *Tipitski*, *Gazeyski*, *Polezhanski* και άλλες που αποτελούν την πηγή πολλών ποταμών.Το κλίμα είναι αλπικό λόγω του μεγάλου υψομέτρου.Υπάρχουν κυρίως δάση και αλπικά λιβάδια.

Χλωρίδα
-------

Η χλωρίδα αποτελείται από πάνω από 700 είδη αγγειακών φυτών, από αυτά 44 περιλαμβάνονται στο Κόκκινο Βιβλίο της Βουλγαρίας.Μερικά από τα σημαντικά είδη είναι ο τρόλλιος ο ευρωπαϊκός (*Trollius europaeus*), η νάρκισσους-ανεμώνη (*Anemone narcissiflora)*, το *Aquilegia aurea*, το ιοσοετές της λίμνης (Isoetes lacustris) - το μόνο μέρος όπου αυτό το φυτό βρίσκεται είναι η Βουλγαρία, το *Rhynchocorys elephas και το Carex rupestris.*Υπάρχουν επίσης φυτά που θεωρούνται λείψανα της εποχή των παγετώνων όπως το έμπετρο το μελανό (*Empetrum nigrum*) και το *Sibbaldia procumbens.*

Υπάρχουν δάση παλαιάς ανάπτυξης από βαλκανικό πεύκο (*Pinus peuce*), δασικό πεύκο (*Pinus sylvestris*), της ερυθρελάτης (*Picea abies*), της λευκής ελάτης (*Abies alba*) καθώς και μεμονωμένες ομάδες βοσνιακού πεύκου (*Pinus holdingreichii*).

Πανίδα
------

Τα πιο συνηθισμένα θηλαστικά στο φυσικό καταφύγιο Γιούλεν είναι η καφέ αρκούδα, ο γκριζος λύκος και το ρουπικάπρα.Στα ιδιαίτερης σημασίας προστατευόμενα είδη είναι τα πτηνά.Μερικά από αυτά είναι ο καρυοθραύστης, το μπεκατσίνι, ο αγριόκουρκος, η πετροπέρδικα , η χιονάδα, ο χρυσαετός και το διπλοσάινο.Στις πιο ηλιόλουστες περιοχές υπάρχουν κοινές ευρωπαϊκές οχιές.Τα ποτάμια και μερικές από τις παγετώδεις λίμνες έχουν άφθονους πληθυσμούς καφετιάς πέστροφας.

Αξιοθέατα
---------

Στην επικράτεια του φυσικού καταφύγιου Γιούλεν υπάρχει ένα φρούριο από την Αρχαιότητα.Το φρούριο βρίσκεται περίπου 12 χλμ. μακρυά από την πόλη του Μπάνσκο.Οι ανασκαφές και τα αρχαιολογικά ευρήματα χρονολογούνται πριν από την κυριαρχία της Ρωμαϊκής Αυτοκρατορίας.Το φρούριο έχει μήκος περίπου 100 μέτρα και πλάτος μεταξύ 25 και 40 μέτρων.Τα μόνα ορατά ερείπια της οχύρωσης είναι ένα μικρό τμήμα των βόρειων τειχών.

Δείτε επίσης
------------

* Εθνικό Πάρκο Πιρίν
* Φυσικό Καταφύγιο Στάρα Ρεκά

Παραπομπές
----------

1. 
2. "Register of the Protected Territories and Zones in Bulgaria"
3. "Pirin National Park" Αρχειοθετήθηκε 2017-12-07 στο Wayback Machine.
Η **Ράσα Σεχάντα** (αραβικά: رشا شحادة‎) είναι Παλαιστίνια Διευθύνων Σύμβουλος στην οικογενειακή επιχείρηση εισαγωγών, Diamond Line, στα Ηνωμένα Αραβικά Εμιράτα.

Καριέρα
-------

Η Ράσα Σεχάντα γεννήθηκε στην Παλαιστίνη και ήταν το μεσαίο από τα τρία παιδιά της οικογένειας. Σε μικρή ηλικία, μετακόμισε μαζί με την οικογένειά της στα Ηνωμένα Αραβικά Εμιράτα, όπου αρχικά ζούσαν στο Άμπου Ντάμπι. Εκεί, ο πατέρας της ίδρυσε μία επιχείρηση εισαγωγών, την οποία ονόμασε Diamond Line. Η Σεχάντα φοίτησε στο Αμερικανικό Πανεπιστήμιο της Σάρτζας, από όπου αποφοίτησε το 2007. Μετά την αποφοίτησή της, εργάστηκε αρχικά πάνω στο διεθνές εμπόριο.

Αργότερα, η Σεχάντα άρχισε να εργάζεται στην οικογενειακή επιχείρηση και το 2011, όταν ταξίδεψε στο Οχάιο ως μέρος του Μεσανατολικού-Αμερικανικού προγράμματος ανταλλαγής για μικρούς ιδιοκτήτες επιχειρήσεων, είπε πως παρατήρησε ομοιότητες στον τρόπο διοίκησης της οικογενειακής της επιχείρησης με τον τρόπο διοίκησης εκεί. Άρχισε να εργάζεται πάνω στην ανάπτυξη της επιχείρησης και έπεισε τον πατέρα της να αρχίσει να επενδύει στην εκπαίδευση του ήδη υπάρχοντας προσωπικού, παρά στην πρόσληψη συμβούλων.

Πριν την συνταξιοδότηση, ο πατέρας της μοίρασε την ιδιοκτησία της εταιρίας σε τρία ίσα ποσοστά ανάμεσα στα τρία του παιδιά. Το 2013, τα δύο αδέλφια της την επέλεξαν να γίνει η διευθύνων σύμβουλος της επιχείρησης. Το πρώτο της καθήκον ήταν να εστιάσει εκ νέου την εταιρεία στην επιχείρηση εισαγωγής λαδιού, παρά στην προσφορά γενικών ξενοδοχειακών προμηθειών.

Το περιοδικό *Forbes* την κατέταξε στη λίστα των γυναικών με την περισσότερη επιρροή στον τομέα των οικογενειακών επιχειρήσεων, ενώ το 2015 συμπεριλήφθηκε στο πρόγραμμα *100 Women* (*100 Γυναίκες*) του BBC, ως μέρος της ομάδας 30under30 (30ΚάτωΤων30).

Παραπομπές
----------

1. 1 2  «Rasha Shehada, 29, UAE». *BBC News*. 2015-11-16.. Ανακτήθηκε στις 2020-12-03.
2. 1 2 3 4  «By Refocusing the Family Business, a Daughter Is Awarded Control». Wharton University of Pennsylvania. 19 Μαρτίου 2013. Ανακτήθηκε στις 3 Δεκεμβρίου 2020.
3. 1 2 3  Knight, Lucy (20 Ιανουαρίου 2015). «'Never behave like an employee': Rasha Shehada's key to business success». Wamda. Ανακτήθηκε στις 12 Μαρτίου 2020.
4. ↑  «Alumni Newsletter - December 2015». American University of Sharjah. Δεκέμβριος 2015. Ανακτήθηκε στις 3 Δεκεμβρίου 2020.
Ο **Ράντιτς Μπόζιτς** (*σερβικά : Радич Божић*) (1502 - Σεπτέμβριος 1528) ήταν κατά όνομα, στην εξορία, Δεσπότης της Σερβίας από το 1527 μέχρι το θάνατό του το Σεπτέμβριο του 1528. Ήταν ο βοεβόδας μεγάλου στρατού που πολέμησαν την Οθωμανική Αυτοκρατορία σε πολλές μάχες, και κυρίως η μάχη του Μοχάτς.

Βιογραφια
---------

Έφυγε από την τουρκοκρατούμενη Σερβία για την Ουγγαρία όπου έλαβε φέουδα τις πόλεις της Σόλυμου και της Λίππα από τον Βλαντισλάβο Β΄ της Ουγγαρίας. Πήρε μέρος στον ουγγροΣερβικό Στρατό που πέρασε στη Σερβία το 1502 και έκαψε τις βάσεις του οθωμανικού στρατού στο Κλάδοβο, Βιντίν και Νικόπολη.

Το 1523 μαζί με Παλ Τομόρι νίκησε τον Βόσνιο Πασά Φεράτ στο Σίρμιο. Παρά το γεγονός ότι ήταν άρρωστος, πήρε μέρος στην μάχη του Πετροβαραντίν και νίκησε το 1526, στη συνέχεια, συμμετείχε στην Μάχη του Μοχάκς , καθώς και στην καταστροφή του οθωμανικού στρατού στο Τίτελ. Το 1527 έλαβε τον τίτλο του δεσπότη από τον βασιλιά της Ουγγαρίας. Πέθανε το Σεπτέμβριο του 1528.

Πηγές
-----

* Stanojević, Pavle, Classification of archive material in the Church of Saints Peter and Paul in Arad a comprehensive list of documents, in Temišvarski zbornik 2006, iss. 4, pp. 143–174, Matica srpska, Novi Sad
* Aleksa Ivić: Istorija Srba u Vojvodini. Novi Sad 1929.
* Tekst dr Bogomila Hrabaka akademika ANUK univ. prof, Filozofskog fakulteta u Novom Sadu i Beogradu za Enciklopediju Jugoslavije JLZ, Zagreb 1982. god.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Radič Božić  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Τσεναϊγίν** (ταμιλικά: சென்னையின், αγγλικά: *Chennaiyin*) είναι ινδική ποδοσφαιρική ομάδα από την πόλη Τσεννάι στο Ταμίλ Ναντού. Η ομάδα διεξάγει τους εντός έδρας αγώνες της στο Στάδιο Τζαβαχαρλάλ Νεχρού, χωρητικότητας 50.000 θεατών. Μετέχει στο πρωτάθλημα της Ινδικής Σούπερ Λιγκ.

Ιστορία
-------

### Προέλευση

Όταν ιδρύθηκε η Ινδική Σούπερ Λιγκ (ISL) το 2014, η πόλη Τσεννάι ήταν μία από τις εννέα προτεινόμενες πόλεις για προσφορά δικαιόχρησης. Ωστόσο, στις 11 Απριλίου 2014 αναφέρθηκε ότι ο κύριος ενδιαφερόμενος της Τσεννάι, μια κοινοπραξία υπό την ηγεσία του Σουνίλ Γκαβάσκαρ, θα παραιτούνταν λόγω δεσμεύσεων με το Συμβούλιο Ελέγχου για το Κρίκετ στην Ινδία. Στη συνέχεια, τον Αύγουστο του 2014, δύο μήνες πριν από την αγωνιστική περίοδο του 2014, οι ιδιοκτήτες της Sun Group από την Μπανγκαλόρ αποσύρθηκαν λόγω διαφωνιών με τους διοργανωτές. Αρχικά αναφέρθηκε ότι οι διοργανωτές της ISL αναζητούσαν ενδιαφερόμενους ως νέους ιδιοκτήτες για τη δικαιόχρηση της Μπανγκαλόρ πριν αποκαλυφθεί ότι ο Ρόνι Σκρουβάλα και ο ηθοποιός Αμπισέκ Μπατσάν θα προσχωρούσαν μαζί για μια ομάδα της Τσεννάι αντί για τη δικαιόχρηση της Μπανγκαλόρ.

### Ίδρυση

Στις 14 Αυγούστου 2014, αναφέρθηκε ότι οι αξιωματούχοι της ISL επιθεωρούσαν το Στάδιο Τζαβαχαρλάλ Νεχρού στην Τσεννάι για την προτεινόμενη ομάδα. Τέλος, η ομάδα προσφέρθηκε από τους ηθοποιούς Αμπισέκ Μπατσάν και Βιτά Ντάνι. Στις 12 Σεπτεμβρίου 2014, ο νικητής του Παγκοσμίου Κυπέλλου με την Ιταλία, Μάρκο Ματεράτσι, προσλήφθηκε ως παίκτης - προπονητής. Στη συνέχεια, στις 6 Οκτωβρίου 2014, ο Ινδός αρχηγός του κρίκετ, Μαχέντρα Σινγκ Ντόνι, έγινε συνιδιοκτήτης του συλλόγου. Η ομάδα παρουσίασε επίσημα τη φανέλα της στις 9 Οκτωβρίου 2014. Ανακοινώθηκε επίσης ότι ο όμιλος ανάπτυξης ακίνητης περιουσίας Ozone Group θα ήταν ο κύριος χορηγός στη φανέλα για τη συγκεκριμένη περίοδο.

Επιτυχίες
---------

*Τελευταία ενημέρωση: 23 Αυγούστου 2018*.
* **Ινδική Σούπερ Λιγκ**

Πρωταθλήτρια (2): 2015, 2017–18

Παραπομπές
----------

1. ↑  «Business giants join forces to launch Indian Super League». *Goal.com*. Ανακτήθηκε στις 17 Αυγούστου 2014.
2. ↑  «Chennai unlikely to have an ISL team». *Times of India*. Ανακτήθηκε στις 17 Αυγούστου 2014.
3. ↑  Mergulhao, Marcus. «Now, Sun Group opts out of Indian Super League». *Times of India*. Ανακτήθηκε στις 17 Αυγούστου 2014.
4. ↑  Suchindran, Aravind. «Screwvala, Abhishek may bid for Chennai franchise». *Times of India*. Ανακτήθηκε στις 17 Αυγούστου 2014.
5. ↑  Mergulhao, Marcus. «ISL: Draft for overseas players on August 21». *Times of India*. Ανακτήθηκε στις 17 Αυγούστου 2014.
6. ↑  Suchindran, Aravind (12 September 2014). «Marco Materazzi to manage Chennai Titans». *The Times of India*.. Ανακτήθηκε στις 12 September 2014.
7. ↑  «Official Jersey released».. Ανακτήθηκε στις 11 October 2014.

Εξωτερικοί σύνδεσμοι
--------------------

* Τσεναϊγίν ΦΚ, επίσημος λογαριασμός στο Facebook.
Ο **Ράποτο φον Άμπενμπεργκ** (γερμανικά: *Rapoto von Abenberg*) (γεννηθείς το 1122 και αποβιώσας το 1172) ήταν φογκτ της πριγκιπικής επισκοπής του Μπάμπεργκ.

Βιογραφία
---------

Καταγόμενος από την οικογένεια των κόμητων του Άμπενμπεργκ, παντρεύθηκε την Ματθίλδη, κόρη του Ντέντο Δ΄ και της Μπέρτα φον Γκρόιτς ή φον Μόρουνγκεν, η οποία έλαβε, μετά τον θάνατο του αδερφού της, Χάινριχ, σημαντικές γαίες όπως το Λάισνιγκ και το Κόλντιτς. Το 1147, ο Ράποτο προχώρησε στην πώληση των γαιών του στον Φρειδερίκο Γ΄ της Σουαβίας, μετέπειτα Φρειδερίκο Μπαρμπαρόσα, ο οποίος και τις αναβάθμισε σε αυτοκρατορικές γαίες.

Το 1132, ο Ράποτο ίδρυσε, μαζί με τρεις εκ των αδερφών του, τον αδερφό του Κόνραντ και τον επίσκοπο Όθων του Μπάμπεργκ, το Αββαείο του Χάιλσμπρονν.

Ο αδερφός του, Ρέγκινχαρντ, ήταν επίσκοπος του Βύρτσμπουργκ.

Παραπομπές
----------

1. ↑  (Αγγλικά) *CERL Thesaurus*. Consortium of European Research Libraries. cnp01467053. Ανακτήθηκε στις 9  Οκτωβρίου 2017.

  


|  |  |
| --- | --- |
| 

|  |
| --- |
| * Πύλη:Αγία Ρωμαϊκή Αυτοκρατορία
* Πύλη:Βαυαρία
* Πύλη:12ος αιώνας
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80398051
* GND: 135973937

 |

 |
Ο **Φώτης Ζούμπος** (γεννήθηκε στις 4 Απριλίου 1993) είναι Έλληνας επαγγελματίας καλαθοσφαιριστής του Απόλλωνα Πατρών της Ελληνικής Α1 Κατηγορίας. Έχει ύψος 1,95 μέτρων και βάρος 86 κιλών. Παίζει τόσο στη θέση του πόιντ γκαρντ όσο και στη θέση του σούτινγκ γκαρντ.

Επαγγελματική Σταδιοδρομία
--------------------------

Ο Ζούμπος ξεκίνησε την επαγγελματική του πορεία κατά τη διάρκεια της περιόδου 2010-11 στο Ελληνικό Πρωτάθλημα με τον πανίσχυρο Παναθηναϊκό .

Κατά τη διάρκεια της χρονιάς 2020-2021 με τον Απόλλωνα Πατρών, ο Ζούμπος είχε μέσο όρο 11,8 πόντους, 3,8 ριμπάουντ και 3,1 ασίστ, σουτάροντας με 40,8% πέρα από τη γραμμή του τριπόντου, με 61,7% στα σουτ εντός πεδιάς και με 60% από τη γραμμή των ελεύθερων βολών. Η ομάδα πέτυχε την άνοδο στην Ελληνική Α1 Κατηγορία και ο Ζούμπος ανανέωσε το συμβόλαιό του μαζί της για τέταρτη χρονιά στις 11 Αυγούστου 2021.

Σταδιοδρομία στην Εθνική ομάδα
------------------------------

Ο Ζούμπος ήταν μέλος των ελληνικών μικρών εθνικών ομάδων. Έπαιξε στο Ευρωπαϊκό Πρωτάθλημα κάτω των 16 ετών του 2009, στο Ευρωπαϊκό Πρωτάθλημα κάτω των 18 ετών της FIBA του 2011 και στο Ευρωπαϊκό Πρωτάθλημα κάτω των 20 ετών της FIBA του 2012.

Βραβεία και επιτεύγματα
-----------------------

### Επαγγελματική πορεία

* Πρωταθλητής Ευρωλίγκας: ( 2011 )
* Πρωταθλητής Ελλάδος: (2011)
* Κυπελλούχος Ελλάδος: (2012)

Παραπομπές
----------

1. ↑  ΖΟΥΜΠΟΣ Φώτης | HEIGHT 1.95 (in Ελληνική).
2. ↑  Fotios ZOUMPOS (GRE) participated in 3 FIBA / FIBA Zones events.

Εξωτερικοί σύνδεσμοι
--------------------

* Προφίλ FIBA
* Προφίλ FIBA Ευρώπης
* Προφίλ Euroleague.net
* Προφίλ Eurobasket.com
* Προφίλ Draftexpress.com
* Προφίλ Greek Basket League (in Greek)
Ο **Ράντομαν Μπόζοβιτς** (σερβικά : Radoman Božović) γεννημένος στο Σίπακνο (Sipacno) της Γιουγκοσλαβίας, σήμερα Μαυροβούνιο, στις 13 Ιανουαρίου 1953, είναι Σέρβος πολιτικός και πρώην πρωθυπουργός της Δημοκρατίας της Σερβίας.

Αποφοίτησε από τη σχολή Οικονομικών της Σουμπότιτσα και πήρε μάστερ το 1978 ενώ έλαβε το διδακτορικό του το 1981 στο Τμήμα Οικονομικών Επιστημών του Βελιγραδίου. Ενώ ήταν ακόμα φοιτητής ασχολήθηκε με την πολιτική και ήταν μέλος του συνδέσμου Κομμουνιστών της Γιουγκοσλαβίας (LHR).

Από το 1990 ήταν στο Σοσιαλιστικό Κόμμα της Σερβίας, όπου το 1991 διορίστηκε πρόεδρος του εκτελεστικού Συμβουλίου της Βοϊβοντίνα, και στη συνέχεια ως πρωθυπουργός της Σερβίας έως τον Φεβρουάριο του 1993. Από το Μάρτιο του 1999 έως τις 5 Οκτωβρίου του 2000 διετέλεσε διευθυντής της ομάδας Genex.

Έχει εργαστεί στη σχολή της Σουμπότιτσα ως βοηθός καθηγητής, αναπληρωτής καθηγητής και τακτικός καθηγητής στην πολιτική Οικονομία. Καθηγητής Οικονομικών στο πανεπιστήμιο του Νόβι Σαντ όπου διδάσκει Πολιτική Οικονομία.

Αναφορές
--------

* Биографија Радомана Божовића

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 110627545
* LCCN: n85037186
* ISNI: 0000 0000 8300 4867

 |

 |